अब आया तूफ़ान! सचमुच में बहुत भयंकर तूफान आया. हवा की तेज रफ़्तार ने सबकुछ तहस नहस कर दिया.बिजली के खम्भे उखड गए बिजली गुल हो गयी.सड़के गिरे हुए पेड़ों से लद गयी.आवागमन बंद हो गया.शाम के पांच बजे ही गहन अंधियारा ऊपर से भयंकर वर्षा.लग रहा था कि प्रलय आने ही वाला है.नेहा डर कर अपने माँ के छाती से चिपकी रही.खाना दोनों ने अवश्य खाया,पर रश्मि को तो याद आता रहा दस वर्ष पहले का वह प्रलयंकारी दिन जब उसका सब कुछ उजड़ गया था.पूरे आठ घंटे तूफान का जोर रहा फिर कुछ कम हुआ,पर वह तो क्षणिक विराम था.फिर जो तूफ़ान का वेग बढ़ा तो चौदह घंटो के बाद शांत हुआ.तूफान तो शांत हो गया,पर उसका प्रलयंकारी तांडव विनाश की एक श्रृंखला अपने पीछे छोड़ गया.बिजली आने में भी सौ घंटें लग गए.लोगोंको याद भी नहीं आ रहा था कि ऐसा पहले भी कभी हुआ था. नेहा बार बार अपनी माँ से पूछती थी कि क्या वह तूफान इससे भी बड़ा था जिसने पापा की जान ले ली थी.रश्मि क्या उत्तर देती?.वह तो सोच भी नहीं सकती थी कि उससे भी बड़ा कोई तूफ़ान हो सकता है जिसने उसका सर्वस्व छीन लिया था.